
****

**ŽUPA SV. IVANA KRSTITELJA REČICA**

**BR.732. GOD.XV. 06.ožujka 2022.**

**PRVA KORIZMENA NEDJELJA**

|  |  |
| --- | --- |
| http://2.bp.blogspot.com/-W1fV06apEc4/VOpHTs94IJI/AAAAAAADdnE/GrKUD4CL2MA/s1600/001%2Bprimer%2Bdomingo%2Bcuaresma%2Bcolor.jpg**Prvo čitanje:** *Pnz 26, 4-10*  **Drugočitanje***: Rim 10, 8-13*  **Evanđelje**: Lk 4, 1-13  *U ono vrijeme: Isus se, pun Duha Svetoga, vratio s Jordana i Duh ga četrdeset dana vodio pustinjom, gdje ga je iskušavao đavao. Tih dana nije ništa jeo, te kad oni istekoše, ogladnje. A đavao mu reče: »Ako si Sin Božji, reci ovom kamenu da postane kruhom.« Isus mu odgovori: »Pisano je: ‘Ne živi čovjek samo o kruhu’.« I povede ga đavao na visoko, pokaza mu odjednom sva kraljevstva zemlje i reče mu: »Tebi ću dati svu ovu vlast i slavu njihovu jer meni je dana i komu hoću, dajem je. Ako se dakle pokloniš preda mnom, sve je tvoje.« Isus mu odgovori: »Pisano je: ’Klanjaj se Gospodinu, Bogu svomu, i njemu jedinomu služi!’« Povede ga u Jeruzalem i postavi na vrh Hrama i reče mu: »Ako si Sin Božji, baci se odavde dolje! Ta pisano je: ’Anđelima će svojim zapovjediti za tebe da te čuvaju.’ I: ’Na rukama će te nositi da se gdje nogom ne spotakneš o kamen.’« Odgovori mu Isus: »Rečeno je: Ne iskušavaj Gospodina, Boga svojega!«*  *Pošto iscrpi sve kušnje, đavao se udalji od njega do druge prilike.*  *Riječ Gospodnja.*  **Hrvatski Caritas pokreće humanitarnu akciju za pomoć Ukrajinihttps://www.zg-nadbiskupija.hr/UserDocsImages/stories/SLIKE/2022/2/F/Pomo%C4%87-za-Ukrajinu-770x380.png**  Novčani dar za pomoć Ukrajini možete darovati:   * putem online uplata  [caritas.hr](http://www.caritas.hr/) (žurne akcije u svijetu – Ukrajina) * uplatom na žiro-račun Hrvatskog Caritasa kod Privredne banke Zagreb d.d.; IBAN: HR0523400091100080340; SWIFT/BIC: PBZGHR2X * pozivom na donacijski telefon 060 9010 (cijena po pozivu 6.25 kn, PDV uključen) | |
| 11 idee su Agostiniane | immagini religiose, immagini, spirito santoI mi bismo trebali s Isusom poći u pustinju. Naša pustinja može biti naša sobica, neki kutak ili mjesto gdje ćemo biti u samoći, sjediniti se s Bogom u duhu i moliti srcem, s ljubavlju. Tu ćemo otkriti čega se trebamo odreći, kojih prolaznih vrijednosti… Uvidjet ćemo gdje smo slabi i navezani na prolazno i što nam priječi da živimo u slobodi i ljubavi sa svojim Bogom.  U ovom milosnom vremenu pozvani smo činiti djela ljubavi našim bližnjima, siromasima. Ne zaboravimo: mi smo katolici vjernici, opečaćeni snagom svetih sakramenata, hranimo se Tijelom i Krvlju Kristovom: može li naš bližnji prepoznati u nama nazočnost Božju?  Mogu li proći ravnodušno pokraj brata ili sestre koji su u nevolji, tjeskobi i neimaštini? Bog mi je toliko toga darovao i od mene očekuje da pomognem braći i sestrama u nevolji.  Iznenađeni smo kako je Isus bio izložen kušnji, napastovanju sotone. Kako to da je On, Bogočovjek, bio iskušavan od začetnika i vođe grijeha? Mnogi duhovni pisci su pokušavali dati odgovor na ova pitanja.  Krist je bio napastovan, kušan od sotone:  I danas sotona zavodi ljude. Samo se lukavo kamuflirao, te ga je teško prepoznati. I danas kuša ljude na isti način kao što je kušao Krista u pu­stinji. On i danas ljudima nudi: vlast, posjedovanje, užitak... Vladati drugima, biti zapažen, moćan; biti priznat i slavljen, ne oskudijevati ni u čemu; biti dobro osiguran i imati sve... To su moderne napasti…Naš život je pun kušnja, napasti... Sotona ne prestaje i nas kušati i napastovati. Krist nas uči kako ćemo se u napastima vladati, kako sa sotonom postupati, kako njegove varke predusresti i kako ostati vjerni svome Bogu. Borimo se protiv trostruke požude u nama: požude tijela, požude očiju i oholosti života. |

**UZMI SVOJ KRIŽ I KRENI ZA KRISTOM (korizmene meditacije)**

( Nađi si malo vremena, tihi kutak, odmakni od sebe sve što bi ti moglo smetati, smjesti se udobno, opusti se…)

Otvori svoje srce prema Isusu, i saznaj tko je uistinu za tebe Isus. Da li Bog koji treba činiti stvari u tvom životu onako kako ti želiš, ili Mu pak vjeruješ tako da prihvaćaš križ koji ti je darovan da te spasi i da po njemu budeš sasvim blizu Onoga koji te neizmjerno ljubi i želi ti samo dobro. O, koliko uistinu Bog u tvom životu može biti Bogom? Vršiš li ti Njegove zapovijedi ili očekuješ da On bude poslušan tvojim sebičnim naredbama?

Otkrij da je Isus put, istina i život, i da jedino On može i želi dokraja ispuniti tvoje srce! UZMI KRIŽ SVOJ I SLIJEDI GA!

„Isus reče svojim učenicima: "Hoće li tko za mnom, neka se odrekne samoga sebe, neka uzme svoj križ i neka ide za mnom. Tko hoće život svoj spasiti, izgubit će ga, a tko izgubi život svoj poradi mene, naći će ga. Ta što će koristiti čovjeku ako sav svijet stekne, a životu svojemu naudi? Ili što će čovjek dati u zamjenu za život svoj? Doći će, doista, Sin Čovječji u slavi Oca svoga s anđelima svojim i tada će naplatiti svakomu po djelima njegovim. „

Toliko toga poduzimamo kako bismo sebi ugodili: prioritet nam je vlastita briga i zaštita kada pomislimo na svijet koji nije baš ugodan. Možda bi bilo dobro da pripazimo da se previše ne razmazimo, da budemo oprezni i ne zaboravimo da je križ uvijek uz kršćanina. Možda ne želimo otežati život, no naša je molitva priznanje da Isus još uvijek pati u boli koju izražavaju drugi.

Molit ću za slobodu koja mi je potrebna da se riješim svega nepotrebnog, da shvatim da nije na meni da isključivo svojim silama spasim svoj život - to dolazi od Boga - jer se punina života nalazi u Bogu.

Nedužno osuđeni Isuse, možda mislim da s tvojom osudom nemam ništa.Ali i ja sam sudjelovao u njoj svaki puta  
kada sam nemilosrdno – jezikom ili srcem – osuđivao druge.  
Ti si rekao: Ne sudite da ne budete suđeni.  
Mjerom kojom mjerite, vama će se mjeriti.

|  |  |  |
| --- | --- | --- |
| Ponedjeljak,  **ŽUPNE OBAVIJESTI**  07.ožujka |  | Perpetua i Felicital |
| Utorak,  08.ožujka | 17,30 | Ivan od Boga  KRIŽNI PUT - ZAMRŠJE |
| Srijeda,  09.ožujka | 18,00 | Franciska Rimska - Kvatre  + Ivan Požgaj (god) |
| Četvrtak,  10.ožujka | 18,00 | 40 mučenika  + Stjepan Vrane, + Jela Slaćanin, Ana Kovač, Ana Klarić; + Željko Gojšić |
| Petak,  11.ožujka | 18,00 | Tvrtko - kvatre  KRIŽNI PUT |
| Subota,  12.ožujka | 18,00 | Rozalija – Kvatre  + Ivan Stepić ( LP – 83) |
| **Nedjelja,**  **13.ožujka** | 8,30  10,00  11,00 | **DRUGA KORIZMENA NEDJELJA**  **ŽUPNA CRKVA**+ Marija, Mato Glavinić; +Marija, Franjo Huljina; +Ana, Zvonko Tončić  **ZAMRŠJE**: + Josip, Jela Haluga  **ŽUPNA CRKVA** : PRO POPULO |

**Novčani dar za pomoć Ukrajini možete darovati:**

* putem on-line uplata na [www.caritas.hr](http://www.caritas.hr/) (žurne akcije u svijetu – Ukrajina)
* uplatom na žiro račun Hrvatskog Caritasa kod Privredne banke Zagreb d.d.; IBAN: HR0523400091100080340; SWIFT/BIC: PBZGHR2X; svrha uplate: pomoć Ukrajini
* pozivom na donacijski telefon 060 9010 (cijena po pozivu 6,25 kn, PDV uključen)

**SVOJE PRILOGE**  za potrebe župe možete uplatiti i na adresu: Župa svetog Ivana Krstitelje Rečica ( za potrebe župe) IBAN HR8124000081104962168. Hvala svima na prilogu za našu župu i župnu crkvu!

U nacionalnom svetištu sv. Josipa u Karlovcu svake srijede Velika devetnica svetom Josipu. Naša župa Devetnicu predvodi 16. ožujka.

Križni put petkom u 18,00 sati

Župni pastoralni listić izdaje Župa sv. Ivana Krstitelja Rečica, Rečica 47. 47203 Rečica, tel 047 713 002. Uređuje i odgovara. Lovro Zaplatić župnik. <http://zupa-svik-recica.hr/> mail: [zupa.recica@zg-nadbiskupija.hr](mailto:zupa.recica@zg-nadbiskupija.hr). Izlazi tjedno u 150 primjeraka.